big administrative shake-up in Uttar Pradesh, Many IAS, IPS officers transferred - योगी आदित्यनाथ सरकार ने यूपी में किया भारी प्रशासनिक फेरबदल, बड़े पैमाने पर IAS, IPS अफसरों के तबादले
महाराष्‍ट्र में सिनेमाघरों की मनमानी बंद, अब खाने का सामान MRP पर मिलेगा
योगी आदित्यनाथ सरकार ने यूपी में किया भारी प्रशासनिक फेरबदल, बड़े पैमाने पर IAS, IPS अफसरों के तबादले
Reported by: कमाल खान, Written by: सुनील कुमार सिरीज, Updated: 26 अप्रैल, 2017 11:08 PM
योगी आदित्यनाथ सरकार ने यूपी में भारी प्रशासनिक फेरबदल किया है
सहारनपुर के SSP लव कुमार को नोएडा भेजा गया
गाजियाबाद के SSP दीपक कुमार लखनऊ के SSP बनाए गए
नोएडा के कलेक्टर एनपी सिंह को सहारनपुर भेजा गया
लखनऊ: योगी आदित्यनाथ सरकार ने यूपी में बड़ा प्रशासनिक फेरबदल करते हुए बड़े पैमाने पर IAS और IPS अफसर बदल दिए हैं. सहारनपुर के SSP लव कुमार को नोएडा भेजा गया है. इन्हीं के घर पर पिछले हफ्ते बीजेपी के कुछ लोगों ने जमकर हंगामा किया था.
लव कुमार की जगह सुभाष चंद्र दुबे को सहारनपुर भेजा गया है. गाज़ियाबाद के SSP दीपक कुमार लखनऊ के SSP बनाए गए हैं. लखनऊ की SSP मंजिल सैनी को PAC में गौतम बुद्ध नगर भेजा गया है. 84 IAS अफसरों का तबादला किया गया है, जिनमें 28 ज़िलों के कलेक्टर बदले गए हैं. नोएडा के कलेक्टर एनपी सिंह को सहारनपुर भेजा गया है. गाज़ियाबाद की कलेक्टर निधि केसरवानी का भी तबादला कर दिया गया है.
राज्य सरकार के एक प्रवक्ता ने बताया कि प्रमुख सचिव कृषि, कृषि शिक्षा एवं अनुसंधान विभाग तथा कृषि विपणन, कृषि विदेश व्यापार, निर्यात प्रोत्साहन विभाग रजनीश गुप्ता को वर्तमान पद के साथ निदेशक, राज्य कृषि उत्पादन मंडी परिषद का अतिरिक्त प्रभार सौंपा गया है.
प्रवक्ता ने बताया कि प्रमुख सचिव, राजस्व, सहकारिता विभाग, राहत आयुक्त एवं चकबंदी आयुक्त तथा निबंधक सहकारी समितियां अरविंद कुमार को प्रमुख सचिव, सहकारी विभाग एवं निबंधक सहकारी समितियां पद से अवमुक्त कर दिया गया है. मुख्यमंत्री के सचिव, सचिव राज्य संपत्ति, नागरिक उड्डयन एवं संस्कृति विभाग, आबकारी आयुक्त एवं निदेशक संस्कृति मृत्युंजय कुमार नारायण को सचिव, संस्कृति विभाग, आबकारी आयुक्त एवं निदेशक संस्कृति पद से अवमुक्त किया गया है.
प्रवक्ता ने बताया कि राजस्व विभाग में विशेष सचिव कर्ण सिंह चौहान को झांसी का जिलाधिकारी नियुक्त किया गया है. सेल्वा कुमारी जे को इटावा का जिलाधिकारी बनाया गया है. वह अब तक फतेहपुर की जिलाधिकारी थीं. अपर आयुक्त, ग्राम्य विकास मदनपाल को फतेहपुर का जिलाधिकारी बनाकर भेजा जा रहा है. मैनपुरी के जिलाधिकारी चंद्रपाल सिंह की जिम्मेदारी भी बदल दी गई है. (कुछ अंश एजेंसी से)
NEWS FLASH : महाराष्‍ट्र में सिनेमाघरों की मनमानी बंद, अब खाने का सामान MRP पर मिलेगा
मुन्ना बजरंगी की हत्या के बाद CM योगी सख्त, जेल सिस्टम को सुधारने के लिए उठाया यह कदम
UP Administrative changeIAS Officers transferredLuv KumarYogi Adityanath